Atvars Tribuncovs

Atvars Tribuncovs (s. 14. lokakuuta 1976 Ogre, Latvian SNT, Neuvostoliitto) on latvialainen jääkiekkopuolustaja, joka pelaa kotimaassaan Latvijas Atklatais cempionatsin HK Kurbadsissa. Hänet on tunnettu on puolustavana puolustajana, jonka vahvuuksiin kuuluu kokemus, iso koko, luistelu ja alivoimapelaaminen. Tribuncovsilla on myös kohtalaisen hyvät hyökkäyspään taidot, joka näkyy varsinkin kovassa lyöntilaukauksessa.Atvars Tribuntsovs - Färjestad - SHL - Jatkoaika.com - Kaikki jääkiekosta Hän on pelannut aiemmin myös ulkomailla Puolassa, Venäjällä, Suomessa, Saksassa, Pohjois-Amerikassa, Ruotsissa, Tšekissä ja Kazakstanissa.

Ura
Seuraura
Triboncovs on Pārdaugava Riian kasvatti. Hän pelasi joukkueessa ensimmäiset miesten pelinsä seuran kakkosjoukkueessa Latvian pääsarjassa kaudella 1992–1993, jossa Tribuncovs voitti kauden päätteeksi Latvian-mestaruuden. Kaudella 1994–1995 hän pelasi Pārdaugavassa Kansainvälistä liigaa ja kauden 1995–1996 Tribuncovs vietti Itä-Euroopan liigan Juniors Riiassa. Kauden 1996–1997 hän pelasi Puolan Polska Liga Hokejowan Stoczniowiec Gdańskissa. Kauden 1997–1998 Tribuncovs aloitti Venäjän Superliiga-joukkue Spartak Moskovassa, josta hän siirtyi kesken kauden Suomeen ja I-divisioonajoukkue Kokkolan Hermeksen riveihin.

Kaudeksi 1998–1999 Tribuncovs siirtyi SM-liigajoukkue Rauman Lukkoon. Kaksi seuraavaa kautta hän vietti Saksan toiseksi korkeimmalla sarjatasolla 2. Bundesligassa Crocodiles Hamburgissa ja REV Bremerhavenissa. Ensimmäisellä kaudellaan 1999–2000 Tribuncovs kävi pelaamassa myös neljän ottelun verran ECHL-joukkue Tallahassee Tiger Sharksin väreissä. Kaudeksi 2001–2002 hän siirtyi Saksassa sarjatasoa ylemmäs DEL-liigan Berlin Capitalsiin, jonka eniten maaleja tehnyt puolustaja Tribuncovs oli seitsemällä osumallaan. Hän jakoi tehoilla 2+3=5 kevään 2002 karsintasarjassa joukkueen sisäisen pistepörssin voiton Corey Fosterin kanssa. Capitals kuitenkin putosi kauden päätteeksi 2. Bundesligaan.

Tribuncovs siirtyi kaudeksi 2002–2003 Superliiga-joukkue Salavat Julajev Ufaan, jonka tehokkain puolustaja hän oli tehoilla 4+10=14, kuten myös seuraavalla kaudella 2003–2004 tehoilla 2+14=16. Kauden 2004–2005 Tribuncovs aloitti hänelle tutussa seurassa Spartak Moskovassa, mutta hän palasi kuitenkin kesken kauden takaisin Ufaan. Kaudeksi 2005–2006 Tribuncovs siirtyi Ruotsiin Elitserien-joukkue Mora IK:hon, mutta hän jätti joukkueen kuitenkin helmikuussa 2006 taloudellisten syiden vuoksi. Tribuntsovs ei useiden sarjojen siirtotakarajojen umpeutumisen vuoksi pelannut enää loppukaudella missään. Kaudeksi 2006–2007 hän siirtyi SM-liigajoukkue Oulun Kärppiin. Tribuncovs hankittiin joukkueeseen peruspuolustajaksi, mutta hän kuitenkin ylitti odotukset kiekollisessa osaamisessaan ja teki 39 runkosarjaottelussa tehot 5+14=19. Tammikuussa 2007 Tribuncovs kuitenkin siirtyi yllättäen kevääseen 2008 asti ulottuvalla sopimuksella Elitserien-joukkue Färjestads BK:hon. Siirron takana oli seuran rahakas sopimustarjous ja pitkäaikainen kiinnostus häntä kohtaan.

Tribuncovs ei pelannut Färjestadissa enää jälkimmäistä sopimuskauttaan, vaan jatkoi kaudella 2007–2008 uraansa Superliigan Lada Toljatissa, josta hän palasi kuitenkin taas kesken kauden Elitserieniin. Tribuncovs siirtyi tällä kertaa MODO Hockeyn paitaan. Hän edusti joukkuetta kauden aikana myös Euroopan seurajoukkueiden mestaruusturnauksessa. Kaudeksi 2008–2009 Tribincovs palasi kotimaahansa ja siirtyi KHL:ssä aloittaneeseen Dinamo Riikaan. Hän nousi joukkueen varakapteeniksi, mutta siirtotakarajalla Tribuncovs siirtyi kuitenkin loppukaudeksi Elitserien-joukkue Skellefteå AIK:hon. Lokakuussa 2009 hän teki sopimuksen Tšekin Extraligan HC Karlovy Varyn kanssa. Helmikuussa 2010 joukkue lainasi Tribuncovsin sarjatasoa alemmas 1. Národní Hokejová Ligan KLH Chomutoviin. Hänen kautensa päättyi sarjan mestaruuteen.

Kauden 2010–2011 Tribuncovs aloitti kotimaansa pääsarjassa HK MOGOssa ja hän pelasi myös sarjatasoa alempana HK Kurbadsissa, kunnes Tribuncovs siirtyi joulukuussa 2010 Valko-Venäjän Ekstraligan H’K Homeliin. Kaudella 2011–2012 hän oli tehoilla 7+33=40 Homelin tehokkain puolustaja ja neljänneksi paras pistemies. Tribuncovs sijoittui koko Ekstraligan puolustajien pistepörssissä toiseksi edellään vain H’K Šah’tsjor Salihorskin Juri Navarenko. Hän voitti kauden päätteeksi pronssia. Kaudella 2012–2013 Tribuncovs nousi Homelin varakapteeniksi ja oli joukkueen paras syöttäjä, tehokkain puolustaja ja neljänneksi paras pistemies tehoilla 9+31=40. Hänen edellään puolustajien pistepörssissä oli jälleen vain Navarenko. Tribuncovs voitti Valko-Venäjän Cupin. Kaudeksi 2013–2014 hän siirtyi vuoden mittaisella sopimuksella Kazakstanin mestaruussarjan Aristan Temirtau'un. Tribuncovs jakoi tehoilla 6+21=27 sarjan puolustajien pistepörssin neljännen sijan HK Almatyn Sergei Mašinetsin kanssa. Hän voitti kauden päätteeksi pronssia.

Kaudella 2014–2015 Tribuncovs esiintyi 11 ottelun verran Ekstraliga-joukkue H’K Njoman Hrodnassa. Kaudeksi 2015–2016 hän palasi kotimaahansa ja HK Kurbadsin paitaan pelaamaan Latvian pääsarjaa vuoden mittaisella sopimuksella.

Maajoukkueura
Tribuncovs edusti Latviaa Salt Lake Cityn olympiakisoissa 2002 ja Torinon olympiakisoissa 2006 sekä niiden karsinnoissa. Hän pelasi myös MM-kilpailuissa vuosina 1998, 1999, 2000, 2001, 2002, 2003, 2004, 2005, 2006 ja 2007. Yhteensä hän on pelannut 81 A-maaottelua.

Tribuncovs pelasi myös alle 20-vuotiaiden C1-sarjan MM-kilpailuissa vuonna 1995 sekä alle 18-vuotiaiden C-sarjan EM-kilpailuissa vuosina 1993 ja 1994.

Tilastot
 1992–1993  Pārdaugava Riika-2  Latvia  18  5  5  10  8  -  -  -  -  -  U18-EM C  3  0  1  1  4 1993–1994  Pārdaugava Riika-2  Latvia  24  7  10  17  32  -  -  -  -  -  U18-EM C  6  3  4  7  4 1994–1995  Pārdaugava Riika  MHL  12  0  0  0  8  -  -  -  -  -  JMM C1  4  5  0  5  6 1995–1996  Juniors Riika  EEHL  37  5  4  9  36  -  -  -  -  - 1996–1997  Stoczniowiec Gdańsk  PLH  -  -  -  -  -  -  -  -  -  - 1997–1998  Spartak Moskova  RSL  6  0  0  0  0  -  -  -  -  -  MM  2  0  0  0  2   Hermes  I-divisioona  10  2  4  6  12  6  0  0  0  10 1998–1999  Lukko  SM-liiga  49  1  12  13  62  -  -  -  -  -  MM  6  0  1  1  4 1999–2000  Crocodiles Hamburg  2. BL  36  4  10  14  36  -  -  -  -  -  MM  7  0  0  0  8   Tallahassee Tiger Sharks  ECHL  4  0  0  0  0  -  -  -  -  - 2000–2001  REV Bremerhaven  2. BL  38  8  18  26  60  9  2  2  4  20  OQ  3  0  0  0  0                           MM  6  0  0  0  0 2001–2002  Berlin Capitals  DEL  58  7  12  19  46  -  -  -  -  -  OK  4  1  0  1  8                           MM  6  0  0  0  10 2002–2003  Salavat Julajev Ufa  RSL  44  4  10  14  56  3  0  0  0  0  MM  6  0  0  0  12 2003–2004  Salavat Julajev Ufa  RSL  51  2  14  16  34  -  -  -  -  -  MM  7  1  1  2  6 2004–2005  Spartak Moskova  RSL  12  0  0  0  32  -  -  -  -  -  OQ  3  0  0  0  2   Salavat Julajev Ufa  RSL  41  0  8  8  24  -  -  -  -  -  MM  6  1  0  1  6 2005–2006  Mora IK  Elitserien  39  4  7  11  50  -  -  -  -  -  OK  5  1  1  2  10                           MM  6  0  1  1  8 2006–2007  Kärpät  SM-liiga  39  5  14  19  64  -  -  -  -  -  MM  6  0  0  0  6   Färjestads BK  Elitserien  16  1  6  7  34  9  0  3  3  33 2007–2008  Lada Toljatti  RSL  10  1  1  2  12  -  -  -  -  -   MODO Hockey  Elitserien  33  3  9  12  62  5  0  1  1  6 2008–2009  Dinamo Riika  KHL  38  2  8  10  58  -  -  -  -  -   Skellefteå AIK  Elitserien  9  1  3  4  12  10  0  0  0  6 2009–2010  HC Karlovy Vary  ČEL  34  0  8  8  30  -  -  -  -  -   KLH Chomutov  Tšekki I  2  0  1  1  0  15  1  4  5  14 2010–2011  HK MOGO  Latvia  6  4  5  9  4  -  -  -  -  -   HK Kurbads  LAT-2  19  0  7  7  16  -  -  -  -  -   H’K Homel  BXL  19  4  6  10  30  5  0  6  6  12 2011–2012  H’K Homel  BXL  41  7  33  40  54  5  1  2  3  2 2012–2013  H’K Homel  BXL  36  9  31  40  54  5  1  0  1  8 2013–2014  Aristan Temirtau  Kazakstan  45  6  21  27  38  13  2  6  8  6 2014–2015  H’K Njoman Hrodna  BXL  11  0  3  3  16  -  -  -  -  - 1 kausi  yhteensä  KHL  38  2  8  10  58  -  -  -  -  - 6 kautta  yhteensä  MHL/RSL  176  7  33  40  166  3  0  0  0  0 3 kautta  yhteensä  Elitserien  97  9  25  34  158  24  0  4  4  45 2 kautta  yhteensä  SM-liiga  88  6  26  32  126  -  -  -  -  - 1 kausi  yhteensä  DEL  58  7  12  19  46  -  -  -  -  - 1 kausi  yhteensä  ČEL  34  0  8  8  30  -  -  -  -  -

Lähteet

Viitteet

Luokka:Latvialaiset jääkiekkoilijat
Luokka:Vuonna 1976 syntyneet
Luokka:Elävät henkilöt